Publication: Magyar Közlöny
Issue: MK-1998-39 (Year: 1998, Number: 39)
Era: 1990-2004
Section: A felmentés feltételeit a 10/1993. (XII. 30.) MüM rendelet 7. §-a szabályozza.
Paragraph Index: 439

4. A szóbeli vizsga követelményei 4.1. A turizmus a mikro- és makrogazdaságban komplex témakörben a vizsgázónak ismernie kell: — a turizmus rendszerét, irányító szervezetét, környezeti hatásait, kapcsolatrendszerét, gazdasági szerepét, hatásait; — Magyarország idegenforgalmi sajátosságait, adottságait, a hazai idegenforgalmi politika céljait, jellemzőit; — a világturizmus helyzetét, fejlődési irányait; — a helyi és regionális idegenforgalom tényezőit és funkcióit; — az idegenforgalmi tevékenységet folytató egységek szerkezetét, szervezeti alapelveit, lehetséges funkcióit. 4.2. Az idegenforgalmi termékek kialakítása és értékesítése (szálláshely- és utazásszervezés) témakörében a vizsgázónak ismernie kell: — az értékesítés feltételrendszerét; — a kereslet és kínálat alakulására ható gazdasági-társadalmi tényezőket; — a szálláshelyek létesítésének feltételeit, típusait; — a szálláshelyi és ellátási kínálat összetevőit, jellemzőit, üzemeltetésükkel kapcsolatos feladatokat; — az utazásszervezés gazdasági, jogi rendszerét; — az idegenforgalmi termékek kialakításával, fejlesztésével és értékesítésével összefüggő szervezési és vezetési feladatokat, kapcsolatrendszert; — az idegenforgalmi termékfejlesztés és értékesítés lehetőségeit befolyásoló művelődéstörténeti, földrajzi ismereteket. 4.3. Az idegenforgalmi vállalkozások működése témakörben a vizsgázónak rendelkezni kell: — a gazdasági és vállalkozási alapismeretekkel, a vállalkozás működtetésével összefüggő számviteli, ügyviteli, pénzügyi és adózási ismeretekkel; — ismernie kell a turisztikai vállalkozások formáit, munkaszervezetüket; — tisztában kell lennie a vállalkozások üzleti tevékenységét, a partneri kapcsolatok alakítását meghatározó feltételekkel, marketing tevékenységével, a szerződések típusaival, a kapcsolatok kialakításának etikai és protokolláris szabályaival; — ismerni kell a vállalkozások létesítéséhez, működtetéséhez és irányításához szükséges eszközöket, módszereket, a menedzsment feladatait a munkakörök kialakításában, a munkavállalók tevékenységének, együttműködésének irányításában; — ismerni kell az általános és a szakmára vonatkozó speciális munkaegészségügyi előírásokat. 4.4. A szóbeli vizsga követelményeinek részeként:

Source: https://magyarkozlony.hu/hivatalos-lapok/8f9065f7a1bc5348eb733c667d97201b40bc7402/dokumentumok/81c5e4c242b1ce1311e62905af231f9805babcb4/letoltes